Diari Oficial de la Generalitat Valenciana


Sumari del DOGV 7634, del 13-10-2015 (2015/8268)

RESOLUCIÓ de 7 d'octubre de 2015, de la directora general del Servei Valencià d'Ocupació i Formació, per la qual es publica l'ampliació dels crèdits màxims que han de finançar les subvencions destinades al foment de l'ocupació per a persones amb discapacitat en centres especials d'ocupació, regulades en l'Ordre 46/2014, de 30 de desembre, de la Conselleria d'Economia, Indústria, Turisme i Ocupació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7634

Data del DOGV
:   13-10-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/8268


Data del document
:   07-10-2015

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 d'octubre de 2015, de la directora general del Servei Valencià d'Ocupació i Formació, per la qual es publica l'ampliació dels crèdits màxims que han de finançar les subvencions destinades al foment de l'ocupació per a persones amb discapacitat en centres especials d'ocupació, regulades en l'Ordre 46/2014, de 30 de desembre, de la Conselleria d'Economia, Indústria, Turisme i Ocupació. [2015/8268]  
En el Diari Oficial de la Comunitat Valenciana de 20 de febrer de 2015, número 7470, es va publicar l'Ordre 46/2014, de 30 de desembre, de la Conselleria d'Economia, Indústria, Turisme i Ocupació, per la qual es convoca i regula la concessió de subvencions públiques destinades al foment de l'ocupació per a persones amb discapacitat en centres especials d'ocupació i enclavaments laborals en l'exercici 2015.  
En l'Ordre 46/2014, i de conformitat amb allò que disposa l'article 47.11 del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, es van fer públiques les línies de crèdit i l'import global màxim destinat a finançar aquestes subvencions. En la disposició addicional primera es va establir que aquestes ajudes es financen per un import global màxim de 86.045.085 euros, a càrrec del programa pressupostari 322.51, Foment d'Ocupació, segons el detall de línies i imports que a continuació s'especifiquen:  
  
a) Les ajudes als costos salarials per al manteniment de llocs de treball ocupats en centres especials d'ocupació, regulades en el títol II d'aquesta ordre, així com les ajudes a l'empresa ordinària per contractació indefinida de treballadors amb discapacitat procedents d'enclavaments laborals regulades en el títol III d'aquesta ordre, es finançaran a càrrec del capítol IV, codi línia T2240000, per un import màxim de 40.175.847 euros, corresponents a fons procedents del SEPE.  
  
b) Les ajudes per a la inversió establides en els títols II i III d'aquesta ordre, destinades a l'adaptació de llocs de treball i/o eliminació de barreres arquitectòniques en centres especials d'ocupació i en empreses ordinàries que contracten treballadors amb discapacitat procedents d'un enclavament laboral, es finançaran a càrrec del capítol VII, codi línia T2243000, per un import màxim de 30.000 euros, fons procedents del SEPE.  
De conformitat amb el que estableix la disposició addicional primera de l'Ordre 46/2014, de 30 de desembre, de la Conselleria d'Economia, Indústria, Turisme i Ocupació, ateses les sol·licituds presentades fins al moment i atés que hi ha crèdit disponible, tenint en compte l'ampliació de la línia T2240000 en virtut de modificació pressupostària aprovada mitjançant la Resolució de 25 de setembre de 2015, de la directora general del SERVOF, és procedent incrementar el finançament pressupostari i publicar una dotació addicional de fons per als programes esmentats, sense establir-hi un nou termini de presentació de sol·licituds. El programa de suport a la contractació indefinida de treballadors amb discapacitat procedents d'enclavaments laborals regulat en el títol III de l'Ordre 46/2014, fins a la data de publicació de la present resolució, no ha tingut cap sol·licitud en aquest exercici.  
  
En conseqüència, i en virtut de les autoritzacions establides en la disposició addicional primera i en la disposició final primera de l'Ordre 46/2014 resolc:  
  
Únic  
Incrementar la dotació pressupostària assignada en l'Ordre 46/2014, de 30 de desembre, de la Conselleria d'Economia, Indústria, Turisme i Ocupació, del subprograma 322.51, Foment d'Ocupació, en 2.277.731 euros, amb fons procedents del Servei Públic d'Ocupació Estatal (SEPE), d'acord amb el detall següent:  
a) Les ajudes als costos salarials per al manteniment de llocs de treball ocupats en centres especials d'ocupació, regulades en el títol II de l'ordre, així com les ajudes a l'empresa ordinària per contractació indefinida de treballadors amb discapacitat procedents d'enclavaments laborals, regulades en el títol III de l'ordre: s'amplia la dotació en 2.237.731 euros, finançada a càrrec del capítol IV, codi línia T2240000, amb fons procedents del SEPE, amb la qual cosa la dotació per a aquests programes arriba a un import global màxim de 22.498.947 euros.  
  
b) Les ajudes per a la inversió establides en els títols II i III de l'ordre, destinades a l'adaptació de llocs de treball i/o eliminació de barreres arquitectòniques en centres especials d'ocupació i en empreses ordinàries que contracten treballadors amb discapacitat procedents d'un enclavament laboral: s'amplia la dotació en 40.000 euros, a càrrec del capítol VII, codi línia T2243000, amb fons procedents del SEPE, amb la qual cosa la dotació per a aquests programes arriba a un import global màxim de 70.000 euros.   
Després de l'increment, la dotació de l'Ordre 46/2014 arriba a un import global màxim de 87.238.841 euros.  
  
Contra aquesta resolució, que posa fi a la via administrativa, podrà interposar-se un recurs contenciós administratiu en el termini de dos mesos, comptats des de l'endemà de la seua publicació, davant del jutjat contenciós administratiu corresponent de la Comunitat Valenciana, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant de la directora general del SERVOF, en el termini d'un mes, computat en els termes ja mencionats, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjuí que puga interposar-se qualsevol altre recurs dels previstos en la legislació vigent.  
  
València, 7 d'octubre de 2015.- La directora general del SERVOF: Maria José Mira Veintimilla.